b'\n_START_ARTICLE_\nVlomilci delajo poleti\n_START_SECTION_\nAnaliza\n_START_PARAGRAPH_\nVlomilci delajo poleti je po\xc4\x8ditni\xc5\xa1ka detektivska zgodba. Zgodbo pripoveduje ena od glavnih knji\xc5\xbeevnih oseb, Tina Erjavec, kot vsevedni pripovedovalec. Avtor je zgodbo zasnoval na resni\xc4\x8dnih dogodkih, ki jo je postavil v \xc5\xbeivljenje sre\xc4\x8dne in sme\xc5\xa1ne dru\xc5\xbeine Erjavec._NEWLINE_Glavni literarni liki, so \xc4\x8dlani dru\xc5\xbeine Erjavec: O\xc4\x8de Janez, mama Ma\xc5\xa1a ter njun devetletni sin Jernej najve\xc4\x8dkrat poimenovan kar Nejc in trinajstletna h\xc4\x8derka Tina. \xc4\x8cas dogajanja v literarnem delu je poletje leta 2003, ko se je dru\xc5\xbeina Erjavec odpravila iz okolice Ljubljane na poletni dopust v Istro  v kamp Natura, ki je glavni dogajalni prostor v literarnem delu. Na po\xc4\x8ditnicah dru\xc5\xbeino Erjavec spremljajo stranski literarni liki, ki so Toma\xc5\xbe, imenovan Ma\xc5\xbei (o\xc4\x8detov poslovni partner), Ankica in ostale sna\xc5\xbeilke, razna\xc5\xa1evalec pic, tajnica direktorja kampa, direktor kampa, Nenad (direktorjev ne\xc4\x8dak), klovn Olio, Sergio (sosed Italijan), gospa Sedlar, policista, kriminalist, receptor in receptorka ter vratar kampa. Vsi ti so bili za dru\xc5\xbeino Erjavec, ki je bila \xc5\xbee prvi dan svojega poletnega dopusta okradena, osumljenci njihovega ropa. Sumili so celo sami sebe. Literarno delo se zaklju\xc4\x8di s tem, da dru\xc5\xbeina Erjavec najde pravega storilca, o\xc4\x8detovega poslovnega partnerja Ma\xc5\xbeija.'